القدس

القدس او بيت المقدس (اورشليم ، بالعبرى: يِروشالَيم יְרוּשָׁלַיִם) مدينه فى وسط فلسطين الحاليه فوق تل صخرى". سكنها الكنعانيون من ازمنه قديمه. ليها اهميه دينيه فى اليهوديه و المسيحيه و الاسلام. فيها كنيسة القيامه و فيها القبر اللى بيعتبر المسيحيين ان يسوع اتدفن فيه ، و فيه الجامع الاقصى اللى المسلمين بيعتبروه المكان اللى اسرا ليه محمد و كان اول القبلتين، وفيها حائط البراق اللى بيعتبره اليهود انه مبنى من حجاره اتاخدت من معبد سليمان. اصل الاسم اصل الاسم العبرى ירושלים /jeruʃaˈlajim/ (يروشالاييم), اللى وصل لمعظم لغات العالم, جاى من الاصل المصرى القديم /ʔuʀuʃalimum/ (اوغوشاليموم). الاسم المتعرب, القدس, جاى من "مدينة القدس", اختصار ترجمة الاسم السريانى القديم ܡܕܝܢܬ ܩܘܕܫܐ /məðiːnaθ quðʃaː/ (مِذيناث قوذشا), من العبرى עִיר הַקֹּדֶשׁ /ʕiːr haˈqodeʃ/ (عير هاقودِش). اجزاء القدس متقسمه قسمين : القدس القديمه و القدس الجديده. الاولى حواليها سور بناه السلطان العثمانلى سليمان القانونى سنة 1541. معالم القدس فيها كنايس و اديره للطوايف المسيحيه المختلفه كتير منها ف الحى المسيحى. تاريخ بيتقال ان تاريخها بيرجع للقرن الخمستاشر قبل الميلاد و فى التاريخ التوراتى كانت عاصمة الملك داود و ان ابنه سليمان بنى فيها هيكله المعروف بـ هيكل سليمان. استرجعت مجدها بعد ما الامبراطور قسطنطين الاول اعتنق المسيحيه. فتحها المسلمين سنة 638 و اخدوها من البيزنطيين و غزاها الصليبيين فى 15 يوليه 1099 وقت الحمله الصليبيه الاولى و بقت عاصمة مملكة بيت المقدس اللى كانت بتضم مدن تانيه منها عكا و يافا و غيرها. استردها المسلمين تانى على ايد صلاح الدين الايوبى فى 2 اكتوبر 1187 ، و وقعت فى ايد الامبراطور فريدريك التانى عن طريق اتفاقية سلام مع الملك الكامل و استردها المسلمين تانى على ايد السلطان الصالح نجم الدين ايوب و الخوارزميه و فشل الصليبيين فى الاستيلاء عليها تانى بسبب تصدى الدوله المملوكيه فى مصر ليهم. بعد ما احتل الاترك العثمانليه المنطقه بقت تحت سيطرتهم لغاية مافى سنة 1917 استولى عليها الانجليز وقت الحرب العالميه الاولى و عملوها عاصمه ليهم فى منطقة فلسطين الجغرافيه وقت انتدابهم عليها و بعد ما خلص انتدابهم قامت حرب عليها و على منطقة فلسطين بين اليهود من جهه و العرب و مصر من جهه بعد ما رفض العرب قرار دولى من الامم المتحده بتقسيم منطقة فلسطين بينهم و بين اليهود اتعرفت باسم حرب 48 و كانت من نتايج الحرب دى انها اتقسمت للقدس القديمه ( فى ايد العرب ) و القدس الجديده ( فى ايد اليهود ) و استمر الحال على كده لغاية ما قامت حرب 67 ووقعت القدس القديمه كمان فى ايد الاسرائيليين و ضموها و عملو القدس الموحده عاصمة دولتهم و فضل الوضع على كده لغاية النهارده. لينكات برانيه القدس – صور وتسجيلات صوتيه و مرئيه على ويكيميديا كومونز (الإنجليزية) القدس على موقع كيورا - Quora (الإنجليزية) القدس معرف قاعده بيانات الملف للسلطه الافتراضيه الدوليه (الإنجليزية) القدس معرف مخطط فريبيس للمعارف الحره (الإنجليزية) القدس معرف قاعده البيانات الجغرافيه لموقع جيونيمز (الإنجليزية) القدس معرف فين على الأرض (الإنجليزية) القدس معرف مكتبه الكونجرس (الإنجليزية) القدس معرف مين الاول (الإنجليزية) القدس معرف خريطه الشارع المفتوحه (الإنجليزية) القدس معرف ملف استنادى متكامل (الإنجليزية) سبب التسميه المشاهير مصادر